GREEK SUPREME COURT DECISION

Decision ID: 1081/2024
Decision Number: 1081
Decision Year: 2024
Department: Ποινικό (Β Ποιν. Διακ.)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β' ΠΟΙΝΙΚΟ ΤΜΗΜΑ ΔΙΑΚΟΠΩΝ Συγκροτήθηκε από τους Δικαστές: Απόστολο Φωτόπουλο, Προεδρεύοντα Αρεοπαγίτη (ως αρχαιότερο μέλος της συνθέσεως, ο οποίος ορίστηκε με την υπ' αριθμ. 178/2024 πράξη της Προέδρου του Αρείου Πάγου), Ευαγγελία Στεργίου, Ελένη Θεοδωρακοπούλου-Εισηγήτρια, Διονυσία Νίκα και Δέσποινα Βασιλοδημητράκη, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 Σεπτεμβρίου 202024, με την παρουσία του Αντεισαγγελέα του Αρείου Πάγου Νικολάου Δεγαΐτη και της Γραμματέα Ε. Κ., για να δικάσει την αίτηση του αναιρεσείοντος - κατηγορουμένου Δ. Δ. του Α. κατοίκου ..., ο οποίος δεν παραστάθηκε, για αναίρεση της 36/2024 απόφασης του Τριμελούς Εφετείου Λάρισας. Το Τριμελές Εφετείο Λάρισας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 20 Ιουνίου 2024 κρινόμενη αίτηση, η οποία ασκήθηκε ενώπιον της Γραμματέα του Ειρηνοδικείου Βόλου, Π. Χ., έλαβε αριθμό πρωτοκόλλου 6/2024 και καταχωρίστηκε στο οικείο πινάκιο με τον αριθμό 681/2024. Αφού άκουσε Τον Αντεισαγγελέα, που πρότεινε να απορριφθεί η κρινόμενη αίτηση αναίρεσης ως ανυποστήρικτη,

Judges: Απόστολο Φωτόπουλο, Ευαγγελία Στεργίου, Ελένη Θεοδωρακοπούλου-Εισηγήτρια, Διονυσία Νίκα, Δέσποινα Βασιλοδημητράκη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β' ΠΟΙΝΙΚΟ ΤΜΗΜΑ ΔΙΑΚΟΠΩΝ Συγκροτήθηκε από τους Δικαστές: Απόστολο Φωτόπουλο, Προεδρεύοντα Αρεοπαγίτη (ως αρχαιότερο μέλος της συνθέσεως, ο οποίος ορίστηκε με την υπ' αριθμ. 178/2024 πράξη της Προέδρου του Αρείου Πάγου), Ευαγγελία Στεργίου, Ελένη Θεοδωρακοπούλου-Εισηγήτρια, Διονυσία Νίκα και Δέσποινα Βασιλοδημητράκη, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 Σεπτεμβρίου 202024, με την παρουσία του Αντεισαγγελέα του Αρείου Πάγου Νικολάου Δεγαΐτη και της Γραμματέα Ε. Κ., για να δικάσει την αίτηση του αναιρεσείοντος - κατηγορουμένου Δ. Δ. του Α. κατοίκου ..., ο οποίος δεν παραστάθηκε, για αναίρεση της 36/2024 απόφασης του Τριμελούς Εφετείου Λάρισας. Το Τριμελές Εφετείο Λάρισας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 20 Ιουνίου 2024 κρινόμενη αίτηση, η οποία ασκήθηκε ενώπιον της Γραμματέα του Ειρηνοδικείου Βόλου, Π. Χ., έλαβε αριθμό πρωτοκόλλου 6/2024 και καταχωρίστηκε στο οικείο πινάκιο με τον αριθμό 681/2024. Αφού άκουσε Τον Αντεισαγγελέα, που πρότεινε να απορριφθεί η κρινόμενη αίτηση αναίρεσης ως ανυποστήρικτη,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 512 παρ. 1 εδ. γ' και 3 του Κ.Π.Δ. ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται, σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του Αρείου Πάγου και κατά την παρ. 3 του ιδίου άρθρου, οι διάδικοι παρίστανται στη συζήτηση με συνήγορο. Περαιτέρω, κατά το άρθρο 514 εδαφ. α', β' του ίδιου ως άνω Κώδικα, "αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ. Κατά της απορριπτικής απόφασης του Αρείου Πάγου δεν επιτρέπεται ένδικο μέσο. " Από τον συνδυασμό των διατάξεων αυτών προκύπτει ότι, αν κατά τη συζήτηση της αίτησης αναίρεσης δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί ή δεν εμφανιστεί προσηκόντως με συνήγορο ή δεν εκπροσωπηθεί δια συνηγόρου, αν και κλητεύθηκε νόμιμα και εμπρόθεσμα, σύμφωνα με τα προαναφερθέντα άρθρα 155-162 Κ.Π.Δ. και μέσα στη προθεσμία που ορίζει το άρθρο 166 του ιδίου Κώδικα, για να παραστεί, η αίτηση αναίρεσης απορρίπτεται και επιβάλλονται σε βάρος του αναιρεσείοντα τα δικαστικά έξοδα. Στην προκείμενη περίπτωση, από τα από 22-7-2024 και από 17-7-2024 αποδεικτικά επίδοσης του Σ. Σ., Αρχιφύλακα στο Α.Τ. Βόλου και του Λ. Χ., Επιμελητή Δικαστηρίων Εισαγγελίας Αρείου Πάγου, προκύπτει ότι η υπ' αριθμ. 681/16-7-2024 κλήση του Εισαγγελέα του Αρείου Πάγου, επιδόθηκε νόμιμα και εμπρόθεσμα, στον αναιρεσείοντα Δ. Δ. του Α., ως και στον διορισθέντα με την έκθεση αναίρεσης αντίκλητο αυτού δικηγόρο Παναγιώτη Νέλλα του Σεραφείμ αντίστοιχα, για να παραστεί ο αναιρεσείων μετά ή δια του συνηγόρου του στο ακροατήριο του Δικαστηρίου τούτου, κατά την συνεδρίαση που αναφέρεται στην αρχή της παρούσας, πλην όμως αυτός δεν εμφανίστηκε ούτε εκπροσωπήθηκε νόμιμα στη δικάσιμο αυτή, όταν η υπόθεση εκφωνήθηκε στη σειρά της, για να υποστηρίξει την υπό κρίση από 20-6-2024 υπ' αριθμ. 6/2024 αίτηση για αναίρεση της υπ' αριθμ. 36/2024 απόφασης του Τριμελούς Εφετείου Πλημμελημάτων Λάρισας, με την οποία έχει καταδικαστεί σε ποινή φυλάκισης δέκα (10) μηνών για το αδίκημα της λαθρεμπορίας κατ' εξακολούθηση. Κατ' ακολουθία των ανωτέρω πρέπει η κρινόμενη αίτηση να απορριφθεί ως ανυποστήρικτη και να επιβληθούν σε βάρος του αναιρεσείοντα τα δικαστικά έξοδα, όπως ειδικότερα ορίζονται στο διατακτικό (άρθρ. 578 παρ. 1 ΚΠΔ)

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 20-6-2024 αίτηση του Δ. Δ. του Α., που κατατέθηκε με αριθμό 6/2024 ενώπιον της Γραμματέα του Ειρηνοδικείου Βόλου, για αναίρεση της υπ' αριθμ. 36/2024 απόφασης του Τριμελούς Εφετείου Πλημμελημάτων Λάρισας. Επιβάλλει σε βάρος του αναιρεσείοντα τα δικαστικά έξοδα που ανέρχονται σε οκτακόσια (800) ευρώ. Κρίθηκε και αποφασίσθηκε στην Αθήνα στις 12 Σεπτεμβρίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 13 Σεπτεμβρίου 2024. Ο ΠΡΟΕΔΡΕΥΩΝ ΑΡΕΟΠΑΓΙΤΗΣ

LEGAL REFERENCES
Articles Referenced: άρθρο 512 παρ. 1 εδ. γ', άρθρα 155, άρθρου 166, άρθρο 514 εδαφ, άρθρο 166, άρθρο 512, άρθρο 514
Article Codes: ΠΚ
Law References: nan
Total Articles Cited: 6

DATES MENTIONED: 22-7-2024|17-7-2024|16-7-2024|20-6-2024|03-09-2020|20-06-2024|12-09-2024|13-09-2024

SOURCE: https://areiospagos.gr/nomologia/apofaseis_DISPLAY.asp?cd=BD5S0ETWR6M59D8Y7QZMTB4MQ5CAZR&apof=1081_2024&info=ΠΟΙΝΙΚΕΣ -  Β Ποιν. Διακ.